25 de setembre

El 25 de setembre és el dos-cents seixanta-vuitè dia de l'any del calendari gregorià i el dos-cents seixanta-novè en els anys de traspàs. Queden 97 dies per finalitzar l'any.

Esdeveniments 
Països Catalans
 1411 - Vinaròs (el Baix Maestrat): els adversaris dels Trastàmara hi celebren corts.
 1812 - San Miguel de Tucumán (Argentina): tot i que les tropes realistes doblen als independentistes argentins, aquests últims vencen a la batalla de Tucumán durant la Segona expedició auxiliadora a l'Alt Perú de la guerra de la Independència Argentina.
 1882 - Barcelona: s'inaugura el Museu Martorell d'Arqueologia i Història Natural, amb les col·leccions llegades de Francesc Martorell, primer museu de la ciutat en un edifici expressament construït amb aquest objectiu, obra d'Antoni Rovira i Trias.
 1904 - Castellar del Riu (el Berguedà): s'hi celebra per primera vegada l'aplec del Pi de les Tres Branques.
 1955 - Bagà: S'inaugura el Refugi de Rebost, un refugi de muntanya de la UEC, als vessants meridionals de la Tosa.
 1962 - Un gran desbordament causa 441 morts i 374 desaparicions en les comarques del Vallès, el Barcelonès i el Baix Llobregat.
 1973 - Barcelona: Detenció de Salvador Puig i Antich.
 2004 - Sueca (Ribera Baixa): Toni de l'Hostal (net) és elegit president al 4t Congrés de Figures Mundials.
 2011 - Barcelona: té lloc a La Monumental la darrera cursa de braus de Catalunya.

Resta del món
 1066 - Stamford Bridge, Regne d'Anglaterra: té lloc la batalla de Stamford Bridge, que marca la fi de l'era vikinga a la Gran Bretanya.
 1890 - Califòrnia: S'estableix el Parc Nacional Sequoia.

Naixements 
Països Catalans
 1821 - Setcases, Ripollès: Joan Isern Batlló i Carrera, botànic català.
 1896
 Sabadell, el Vallès: Ricard Marlet i Saret, xilògraf, pintor i escultor català.
 Valls, Província de Tarragona: Robert Gerhard i Ottenwaelder, compositor català.
 1899 - Barcelona: Ricard Lamote de Grignon i Ribas, compositor i director d'orquestra català (m. 1962)
 1908 - Aurenja, Valclusaː Jacqueline Audry, directora de cinema francesa (m. 1977).
 1948 - Barcelona: Isabel Rodà de Llanza, epigrafista i arqueòloga catalana.
 1952 - Sabadell: Montserrat Casals i Couturier, periodista i historiadora de la literatura catalana.
 1964 - Barcelona: Carlos Ruiz Zafón, escriptor català que escriu en castellà.
 1970 - Barcelona: Elisabeth Maragall i Vergé, jugadora d'hoquei sobre herba, medalla d'or en els Jocs de Barcelona 1992.
 1977 - la Granada del Penedèsː Sílvia Montané Bonilla, atleta catalana de curses de fons i camp a través.
 1980
Palafrugell: Esther Ribot i Moliné, soprano catalana.
 Eivissa, Illes Balears: Olivia Tirmarche Molina, actriu eivissenca.
 1993 - Sant Esteve Sesrovires, Rosalía, cantautora i actriu catalana.

Resta del món
 1647 - París: Anne-Thérèse de Marguenat de Courcelles, dona de lletres i salonnière francesa molt influent (m. 1733).
 1697 - castell de Chamrond, Borgonya: Marie-Anne de Vichy-Chamrond, marquesa du Deffand, escriptora i tertuliana francesa.
 1710 - Fullerö, Suècia: Augustin Ehrensvärd, arquitecte militar suec.
 1788 - Königsberg, Prússia: Johann Theodor Mosewius, cantant d'òpera, director del cor i director musical prussià 
 1865 - Champigné, Maine-et-Loire, França, Henri Lebasque, pintor post-impressionista francès.

 1866 - Lexington, Kentucky, EUA: Thomas Hunt Morgan, biòleg estatunidenc, Premi Nobel de Medicina o Fisiologia de 1933
 1886 - Vitòria, Euskadi: Jesús Guridi Bidaola, compositor basc (m. 1961).
 1893 - Estocolm, Suècia: Harald Cramér, matemàtic suec especialitzat en estadística matemàtica i teoria probabilística dels nombres.
 1897 - New Albany, Mississipi, EUA: William Faulkner, escriptor i guionista estatunidenc, Premi Nobel de Literatura de 1949.
 1901 - Bromon e la Mota, França: Robert Bresson, cineasta francès.
 1903 - Dvinsk, Imperi Rus: Mark Rothko, pintor estatunidenc d'origen letó (m. 1970).
 1906 - (12 de setembre segons l'antic calendari), Sant Petersburg: Dmitri Xostakóvitx, compositor rus (m. 1975).
 1907 - Las Palmasː Josefina de la Torre, poeta i novel·lista de la Generació del 27, cantant lírica i actriu espanyola (m. 2002).
 1944 - New Brunswick, Nova Jersey, Estats Units: Michael Douglas, actor i productor estatunidenc.
 1949 - Calzada de Calatrava, Ciudad Real, Espanya: Pedro Almodóvar Caballero, director de cinema i guionista espanyol.
 1952 - 
Nova York, EUA: Christopher Reeve, actor estatunidenc, director, productor, guionista i autor. Representà el famós superheroi Superman.
Hopkinsville, Kentucky: bell hooks, intel·lectual, feminista, i militant estatunidenca (m. 2021).
 1955 - Lisboa: Maria João Rodrigues, acadèmica i política portuguesa; ha estat ministra, assessora i eurodiputada.
 1958 - Atenes, Grècia: Robert Kagan, assagista polític estatunidenc.
 1968 - Filadèlfia, Pennsilvània: Will Smith, actor, productor de cinema i cantant estatunidenc.
 1969 - Swansea, Gal·les: Catherine Zeta Jones, actriu gal·lesa.
 1970 - Salamanca: Susana Marcos, física espanyola especialitzada en òptica aplicada a la visió humana.

Necrològiques 
Països Catalans
 1954 - Vilanova i la Geltrú, Garraf: Eugeni d'Ors, escriptor i polític català, promotor cultural i fundador de l'Escola de Bibliotecàries.
 2009 - Barcelona: Alícia de Larrocha i de la Calle, pianista i professora de piano catalana.

Resta del món
 1412 - Monestir de Guadalupe, Regne de Castella i Lleó: Fernando Yáñez de Figueroa, sacerdot catòlic, cofundador de l'Orde de Sant Jeroni.
 1506 - Bruges, Flandes: Felip I de Castella, “el Bell”, aristòcrata castellà, rei de Castella.
 1617 - Lisboa, Regne de Portugal: Francisco Suárez, teòleg i filòsof espanyol (n. 1548)
 1893 - les Andelys, França: Adolphe Sellenick, compositor i director d'orquestra francès.
 1895 - Eduard Mertke, pianista i compositor letó.
 1924 - Senomaty, Bohèmia: Karel Burian, tenor txec, especialitzat en les obres de Wagner.
 1925 - Épernay (França): Léon Bourgeois, polític francès, Premi Nobel de la Pau de 1920 (n. 1896).
 1962 - Oakland, Califòrniaː María Rosa Lida de Malkiel, filòloga i hispanista estatunidenca, jueva d'origen argentí (m.1962).
 1966 - Aspen (Colorado), EUA: Mina Loy, artista, poeta, novel·lista, assagista, feminista i dissenyadora britànica.
 1970 - Locarno, Suïssa: Erich Maria Remarque, escriptor alemany nacionalitzat nord-americà que es feu famós per la seva novel·la Res de nou al front de l'oest.
 1972 - Avellanedaː Alejandra Pizarnik, poeta i traductora argentina (n. 1936).
 1980 - Estocolmː Marie Under, poetessa estoniana, una de les figures més importants en la literatura d'aquest país (n. 1883).
 1986 - Moscou, Rússia: Nikolai Semiónov, físic i químic rus, Premi Nobel de Química de l'any 1956 (n. 1896).
 1987 - Nova York, EUA: Victoria Kent, advocada i política, pionera feminista espanyola (n. 1892).
 1991 - Niçaː Viviane Romance, actriu teatral, cinematogràfica i televisiva de nacionalitat francesa (n. 1912).
 2003 - Nova York, Estats Units: Edward Said assagista polític palestí.
 2011 - Nairobi, Kenya: Wangari Maathai, activista política i ecologista, Premi Nobel de la Pau l'any 2004 (n. 1940).
 2016 - Amman, Jordània: Nahed Hattar, escriptor i activista polític ateu jordà.

Festes i commemoracions 
 Santoral: santa Susanna, verge de l'Antic Testament; Clopas, deixeble del Senyor; Fermí d'Amiens, bisbe; Formeri de Cesarea, màrtir; Austind d'Aush, bisbe; Hilari de Javols, bisbe; Hilari del Gavaldà, bisbe llegendari; Sergi de Ràdonezh, monjo; Albert de Jerusalem, màrtir, cofundador de l'Orde dels Carmelites; Cristòfor de La Guardia, màrtir llegendari; beat Marcos Criado, màrtir.
 Festes de Misericòrdia, festa major petita de Reus (el Baix Camp).

Referències 

25